16 қаңтар. Туған күн иелері
DATE: 08:10, 16 Қаңтар 2022 | GMT +5
TITLE: 16 қаңтар. Туған күн иелері
URL: https://kaz.inform.kz/news/16-kantar-tugan-kun-ieleri_a3885679/
META: DATE: 08:10, 16 Қаңтар 2022 | GMT +5
TOTAL WORDS: 819
AUTHOR(S):
TEXT: ЕСІМДЕР. 57 жыл бұрын Қазақстан Республикасы Жоғары Сот Кеңесінің төрағасы Талғат Советбекұлы ДОНАҚОВ дүниеге келді. 1965 жылы Семей облысында туған. Киров атындағы Қазақ мемлекеттік университетінің заң факультетін және КСРО Ғылым академиясы Мемлекет және құқық институтының аспирантурасын бітірген. Заң ғылымдарының кандидаты. Аспирантураны бітіргеннен кейін Қазақстан Ғылым академиясының жүйесінде жұмыс істеді. 1992-1994 жылдары Қазақстан Республикасы Жоғарғы Кеңесінің аппаратында, 1994 жылғы сәуірден Қазақстан Республикасы Президентінің Әкімшілігінде қызмет етті. 2000-2002 жылдары - Қазақстан Республикасы Әділет министрінің бірінші орынбасары. 2002 жылғы наурыздан бастап Президент Әкімшілігінде жұмыс істеді. 2008 жылдың 14 ақпанында ҚР Президентінің Әкімшілігі Мемлекеттік құқық бөлімінің меңгерушісі болып тағайындалды. 2008 жылдың қазанында Мемлекет басшысының Жарлығымен Қазақстан Республикасы Президентінің Әкімшілігі Басшысының орынбасары болып тағайындалды. 2015 жылдың желтоқсанында Қазақстан Республикасының Мемлекеттік қызмет істері бойынша министрі болып тағайындалған; Президенті Әкімшілігі Басшысының орынбасары. Қазіргі қызметін атқаруға 2018 жылдың сәуірінде кірісті. «Құрмет» орденімен, медальдармен марапатталған. 56 жыл бұрын Қазақстанның Чехиядағы Елшісінің кеңесшісі Біржан Бисекенұлы ҚАНЕШЕВ дүниеге келді. Ресейдің Саратов облысында туған. Саратов политехникалық институтын, Қазақстан Республикасы Президенті жанындағы ұлттық жоғары мемлекеттік басқару мектебін, АҚШ-тағы Массачусетс технологиялық университеті А. Слоун атындағы менеджмент мектебін бітірген. 1990-1994 жылдары - Саратов облыстық автокөлік пайдалану кәсіпорнының есепшісі, кәсіпорын директорының орынбасары. 1994-1997 жылдары - Орал қалалық әкімшілігінің бөлім меңгерушісі, Батыс Қазақстан облыстық әкімшілігі өнеркәсіп және қаржы бөлімі меңгерушісінің орынбасары, «Бөбек» балалар қорының Батыс Қазақстан өкілдігінің атқарушы директоры. 1997-1999 жылдары - ҚР Стратегиялық жоспарлау агенттігінің бас маманы, бөлім бастығы, стратегиялық жоспарлау жөніндегі департамент басқармасының бастығы, ҚР Стратегиялық жоспарлау және реформалар жөніндегі агенттігі стратегиялық жоспарлау және бақылау департаменті директорының орынбасары. 1999-2001 жылдары - Қазақстан Республикасы көлік және коммуникация вице-министрі, Қазақстан Республикасы көлік және коммуникация министрлігі байланыс және ақпарат жөніндегі комитеттің төрағасы. 2001-2003 жылдары - ҚР Қауіпсіздік кеңесі хатшылығының меңгерушісі, Қазақстан Республикасы Президенті Әкімшілігі ішкі саясат бөлімінің меңгерушісі. 2003-2004 жылдары Қазақстан Республикасы Ақпараттандыру және байланыс жөніндегі агенттік төрағасы. 2007-2008 жылдары - ҚР Сыртқы істер министрлігі халықаралық ақпараттандыру комитетінің төрағасы. «Самұрық» мемлекеттік активтерін басқару жөніндегі Қазақстан холдингі» АҚ атқарушы директоры. 2008-2009 жылдары - Батыс Қазақстан облысы әкімінің орынбасары қызметтерін атқарған. 2008-2012 жылдары «Самұрық-Қазына» ұлттық әл-ауқат қоры» АҚ басқарма төрағасының кеңесшісі. 2012-2013 жылдары Маңғыстау облысы әкімінің орынбасары болды. ҚР Индустрия және жаңа технологиялар министрлігінің Техникалық реттеу және метрология комитетінің төрағасы; ҚР Инвестициялар және даму министрлігінің Техникалық реттеу және метрология комитетінің төрағасы. «KAZAKHINVEST» Ұлттық компаниясы» АҚ басқармасы төрағасының орынбасары. «Құрмет» орденімен, «Қазақстан Республикасының Тәуелсіздігіне 10 жыл» мерейтойлық медалімен, «теміржол көлігінің 100 жылдығы» медалімен марапатталған. 45 жыл бұрын Қазақстан Республиксы Еңбек және халықты әлеуметтік қорғау вице-министрі Ербол Дүйсебайұлы ОСПАНОВ дүниеге келді. Оңтүстік Қазақстан облысында дүниеге келген. 1998 жылы Әл-Фараби атындағы Қазақ мемлекеттік ұлттық университетін «Қолданбалы математика» мамандығы бойынша, 2002 жылы Қазақ ұлттық аграрлық университетін «Қаржы және несие» мамандығы бойынша тәмамдаған. Еңбек жолын 1999 жылы «Казгипрожелдортранс» темір жол көлігінің нысандары мен ақпараттық жүйелерін жобалаудың қазақстандық техникалық-экономикалық зерттеулер институты» АҚ-да 1-санатты инженер болып бастады. 2000-2001 жылдары — «Казгипрожелдортранс» темір жол көлігінің нысандары мен ақпараттық жүйелерін жобалаудың қазақстандық техникалық-экономикалық зерттеулер институты» АҚ филиалының жетекші инженері. 2001-2006 жылдары «Қазақстан темір жол көлігі ғылыми-зерттеу институты» ЖШС жобалар жетекшісі болып жұмыс істеді. 2006-2007 жылдары — «Қаржы жүйелерін ақпараттандыру орталығы» АҚ ақпараттық жүйелерді әзірлеу басқармасының жүйелік талдау және бизнес жоспарлау бөлімінің жетекші инженержобалаушысы. 2007-2010 жылдары «Ұлттық ақпараттық технологиялар» АҚ-да жұмыс істеді, онда мемлекеттік органдардың АКТ-бөлімшелерін құру департаментінің бас маманы, мемлекеттік органдардың АКТ-бөлімшелерінің жұмыс істеуі жөніндегі бағдарламаның АКТ-процестерінің бас менеджері, құзырет орталығы директорының орынбасары, құзырет орталығының директоры лауазымдарын атқарды. 2010-2012 жылдары «Зерде» ұлттық инфокоммуникациялық холдингі» АҚ басқарушы директоры, ақпараттық-коммуникациялық технологияларды дамыту департаментінің директоры қызметтерін атқарды. 2012-2016 жылдары «Зейнетақы төлеу жөніндегі мемлекеттік орталық» РМҚК-да бас директордың бірінші орынбасары, бас директордың орынбасары болып жұмыс істеді. 2016-2020 жылдары «Еңбек ресурстарын дамыту орталығы» АҚ вице-президенті, бірінші вице-президенті, президенті қызметтерін атқарды. Қазіргі қызметін 2020 жылдың тамыз айынан бері атқарып келеді. 45 жыл бұрын Павлодар облысы прокурорының бірінші орынбасары Талғат Айтбайұлы ӘЛІБАЕВ дүниеге келді. Қызылорда қаласында туған. Қазақ мемлекеттік заң университетін, Құқықтану; Каспий инжиниринг және жаңа технологиялар университетін, муниципалдық басқаруды; Ресей Федерациясы Президенті жанындағы Ресей халық шаруашылығы және Мемлекеттік қызмет академиясын бітірген, іскерлік әкімшілендіру магистрі. Еңбек қызметі: Қызылорда қаласы прокурорының көмекшісі; Целинный көлік прокуратурасы бөлімінің аға прокуроры; Целинный көлік прокурорының кадрлар жөніндегі аға көмекшісі; Қазақстан Республикасы Бас прокуратурасының мемлекеттік органдар қызметіндегі заңдылықты қадағалау департаментінің бөлім прокуроры, бөлімнің аға прокуроры, әлеуметтік саладағы заңдылықты қадағалау бөлімінің бастығы; Маңғыстау облысы Ақтау қаласының прокуроры; Нұр-сұлтан қаласы «Есіл» ауданының прокуроры; Қызылорда облысы прокурорының орынбасары; Қызылорда облысы прокурорының бірінші орынбасары. 2021 жылдың мамыр айынан бастап қазіргі қызметінде. 39 жыл бұрын Қазақстан Республикасының Ауыл шаруашылығы вице - министрі Бағлан Әбдашымұлы БЕКБАУОВ дүниеге келді. Оңтүстік облысы Түркістан қаласында дүниеге келген. Қ. Яссауи атындағы Халықаралық қазақ-түрік университетін бітірген, инженер-бағдарламашы. Еңбек қызметі: «Қазақстан ҰАТ» АҚ бағдарламашысы; бас бағдарламашы, «Қазақстан ҰАТ» АҚ БҚ әзірлеу бөлімінің бастығының м.;. «Ұлттық ақпараттық технологиялар» АҚ бойынша даму және әзірлеу департаменті директорының орынбасары; БҚ дамыту және әзірлеу департаментінің директоры, елицензиялау даму департаментінің директоры; мемлекеттік органдардың АЖО дамыту жөніндегі директоры; «Ұлттық ақпараттық технологиялар» АҚ электрондық қызметтер және сервистер жөніндегі басқарма төрағасының орынбасары; Қазақстан Республикасы Бас прокуратурасының Құқықтық статистика және арнайы есепке алу жөніндегі комитеті төрағасының орынбасары; «ҰАТ» АҚ Басқарма төрағасының орынбасары; жеке компанияның бас директоры. 2021 жылдың қараша айынан бастап қазіргі қызметінде
